पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को जिले में कोरोना संक्रमण से एक दिन में रिकार्ड 15 संक्रमितों की मौत हो गई। जबकि 416 नए संक्रमित मिले है। पिछले पांच दिनों में कोरोना से 53 संक्रमितों की मौत हो चुकी है। पांच दिनों में जिले में डेथ रेट 1.81 से बढ़कर रिकार्ड 2.16 प्रतिशत पर पहुंच गया है।
संक्रमण दूसरी लहर में बुजुर्गों के साथ युवाओं के लिए भी जानलेवा साबित होता जा रहा है। बुधवार को 34 व 47 वर्षीय व्यक्तियों की भी संक्रमण से मौत हो गई।
जिले में संक्रमण की रफ्तार कम नहीं हो पा रही है। स्वास्थ्य विभाग को बुधवार को 15 संक्रमितों की मौत की सूची मिली। जिसमें कोरोना संक्रमित न्यू भारत नगर निवासी 34 वर्षीय व गांव दिनोद निवासी 47 वर्षीय व्यक्ति भी शामिल है।
इससे जिले में संक्रमण से मरने वालों की संख्या 272 पर पहुंच गई है। अभी तक 12458 लोग संक्रमण की चपेट में आ चुके हैं। राहत की बात यह है कि बुधवार को 364 मरीज स्वस्थ्य हुए है और अभी तक 9832 मरीज ठीक हो चुके हैं। जिले में अब कोरोना एक्टिव 2354 मरीज हंै। जिनमें से 1473 संक्रमित शहरी क्षेत्र में व 881 मरीज ग्रामीण क्षेत्रों से है।
संक्रमण की रोकथाम के लिए प्रशासन की तरफ से जिले में 31 कंटेनमेंट जोन बनाए गए हैं। जिनमें में से 16 एक्टिव कंटेनमेंट जोन है। जिनमें से 5 मैक्रो कंटेनमेंट जोन व 11 माइक्रो कंटेनमेंट जोन है। बुधवार को 1600 लोगों के सैंपल लिए गए है। 2882 लोगों की सैंपल रिपोर्ट पेंडिंग हंै।
यूं बढ़ा डेथ रेट
जिले में एक से पांच मई तक विभाग को 2443 सैंपल की रिपोर्ट पॉजिटिव मिली है। इनमें से 53 संक्रमितों की मौत हो गई, जबकि पांच दिन में 1589 मरीज कोरोना को मात देकर स्वस्थ्य हुए हैं। एक से चार मई के बीच जिले में डेथ रेट 1.81 प्रतिशत था, लेकिन बुधवार को 15 संक्रमितों की मौत होने से डेथ रेट 2.16 प्रतिशत पर पहुंच गया है। पांच दिन में विभाग की तरफ से 7530 लोगों की सैंपलिंग की है, जिनमें से 2443 सैंपल पॉजिटिव मिले। पांचवें दिन बुधवार को पॉजिटिव रेट मंगलवार के मुकाबले डेढ़ प्रतिशत घटकर साढ़े 32 प्रतिशत पर आ गया है।
5 दिन में गईं 53 की जान
दिनांक मौत 1 मई 9 2 मई 7 3 मई 11 4 मई 11 5 मई 15
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn